text: 11. mai 2003 hættaðu tveir Chelsea fjepparar sær inn í Bowlinghøllina, har Liverpoolarar longu tá vanliga hittust at hyggja at dystum.
text: #000005
text: Hendan seinasta leikdagin á kappingarárinum var nógv uppá spæl: Liðið, ið vann dystin, fekk fjórða plássið og Champions League fótbólt árið eftir. Liðið, ið tapti skuldi spæla í UEFA cup.
text: #000006
text: Liverpool var tá eitt topplið, ið altíð kappaðist við um tey stuttligu plássini, meðan Champions League ikki var nakað, ið Chelsea var vant til. Tí fingu teir báðir Chelsea fjeppararnir eisini ilt í hjarta, tá Sami Hyppia í 11. minutti legði Liverpool á odda. Men pínan hvarv skjótt, tá Jesper Grønkjær ein minutt seinni legði bóltin innfyri til Marcel Desailley, ið skallaði bóltin í netið handan Dudek.
text: #000008
text: Tá Grønkjær í 26. minutti legði Chelsea á odda við einum framúrskarandi máli, vóru bert tvær jublandi røddir millum teir nógvu tigandi Liverpoolararnar.
text: #000009
text: Hesi málini vóru tey einastu í einum dysti har núverandi Liverpool liðskiparin Gerrard í seinna hálvleiki fekk seinna gula kortið, fyri eina heiladeyða takling móti Le Saux.
text: #000010
text: Søti sigurin gjørdi, at Chelsea við sínum Champions League plássið ein góðan mánað seinni varð keypt av Roman Abramovich og restin er søga.
text: #000011
text: Vit vóru tveir glaðir Chelsea fjepparar, ið fóru úr Bowlinghøllini hendan dagin, eg sjálvur og Heri Reynheim. Í morgin eru næstan 10 ár liðin síðan hendan dagin. Liverpool er ikki longur at rokna millum toppliðini í Onglandi, meðan Chelsea hevur sligið navn sítt fast, sum eitt av heimsins allar størstu fótbóltsfeløgum.
text: #000012
text: Hesi 10 árini hava vit uppliva ótrúliga nógvar góðar dystir millum Chelsea og Liverpool, og lítið er at ivast í, at dysturin í morgin verður intensur og spennandi, tí hetta er ikki bara ein dystur um stig, hetta er ein dystur um æru og heiður.
text: #000013
text: Her eru hæddarpunktini úr dystinum handan deiliga dagin í mai 2003.
text: #000015